Il-Kummissjoni Ewropea - Stqarrija għall-istampa Antitrust: Il-Kummisssjoni tikkonsulta dwar abbozz tal-linji gwida dwar il- bejgħ konġunt taż-żejt taż-żebbuġa, l-annimali bovini u l-ħxejjex tar- raba' Brussell, il-15ta' jannar 2015 Il-Kummissjoni Ewropea qed tilqa' l-kummenti dwar l-abbozz tal-linji gwida dwar l-applikazzjoni tar- regoli tal-antitrust tal-UE fis-settur tal-agrikoltura. Wara riforma tal-Politika Agrikola Komuni tal-UE (PAK), ir-regoli speċifiċi l-ġodda japplikaw għall-bejgħ taż-żejt taż-żebbuġa, l-annimali bovini u l- ħxejjex tar-raba'. B'mod partikolari, ir-regoli l-ġodda jippermettu lill-produtturi biex jikkummerċjalizzaw dawn il-prodotti jekk ċerti kundizzjonijiet jiġu ssodisfati, inkluż li l-kooperazzjoni tagħhom toħloq effiċjenzi sinifikanti. Il-linji gwida tal-Kummissjoni se jikkontribbwixxu biex jiżguraw li l-implimentazjoni tar-rifroma tal-PAK ittejjeb it-tħaddim tal-katina alimentari u tissalvagwardja l- kompetizzjoni effettiva u l-innovazzjoni fis-swieq għall-prodotti agrikoli. It-tweġibiet għall- konsultazzjoni tal-pubbliku jistgħu jiġu ssottomessi sal-5 ta' Mejju 2015. Fid-dawl tas- sottomissjonijiet riċevuti, il-Kummissjoni se teżamina mill-ġdid il-proposta tagħha, bil-għan li tadotta l-linji gwida finali sat-tmiem tal-2015. Fl-1 ta' Jannar 2014, il-KAP tal-UE il-ġdida (ara wkoll Memo) daħlet fis-seħħ, inkluża sistema ta' kompetizzjoni speċifika għal ċerti prodotti agrikoli. B'mod partikolari, ir-riforma tippermetti li l- produtturi jikkummerċjalizzaw b'mod konġunt iż-żejt taż-żebbuġa, l-annimali bovini u l-ħxejjex tar- raba'. permezz ta' organizzazzjonijiet ta' produtturi jew assoċjazzjonijiet ta' organizzazzjonijiet ta' produtturi, bil-kundizzjoni li: i. Permezz ta' organizzazzjonijiet bħal dawn il-bdiewa għandhom isiru aktar effiċjenti billi jiġu pprovduti servizzi ta' appoġġ, bħal ħżin, distribuzzjoni jew servizzi ta' trasport; kif ukoll Il-kwantità kkummerċjalizzata mill-organizzazzjoni ma teċċedix ċerti limiti. Il-Kummissjoni issa qed tipprovdi gwida dwar kif dawn ir-regoli l-ġodda jistgħu jintużaw bl-aħjar mod biex jittejbu l-investiment u t-tkabbir, filwaqt li jinżamm livell ekwu għall-operaturi kollha fis- Suq Uniku. L-abbozz tal-linji gwida jistabbilixxu b'mod partikolari: eżempji dwar kif l-organizzazzjonijiet tal-produtturi jistgħu jipprovdu servizzi li jiġġeneneraw effiċjenzi għall-bdiewa; gwida dwar kif jiġi ċċekkjat li l-volumi kkummerċjalizzati mill-organizzazzjonijiet tal-produtturi ma jeċċedux ċerti limiti tal-volum tal-produzzjoni; kif ukoll is-sitwazzjonijiet li fihom l-awtoritajiet tal-kompetizzjoni jistgħu japplikaw klawżola ta' salvagwardja u jkollhom kuntratti kummerċjalizzati konġunti minn organizzazzjoni tal- produtturi miftuħa mill-ġdid jew ikkanċellati. Dwar din il-proposta diġà ġew ikkonsultati l-awtoritajiet tal-kompetizzjoni nazzjonali u l-ministri tal- agrikoltura. Issa l-Kummissjoni qed tħeġġeġ lill-partijiet involuti biex jipprovdu l-opinjonijiet tagħhom dwar l-abbozz tal-linji gwida. Il-kontribuzzjonijiet jistgħu jinbagħtu sal-5 ta' Mejju 2015. Fl-4 ta' Marzu 2015 il-Kummissjoni se tippreżenta l-proposti f'konferenza lill-partijiet involuti, lill- awtoritajiet nazzjonali tal-kompetizzjoni u lill-ministri tal-agrikoltura. It-test sħiħ tal-proposti jinsab hawnhekk: Tagħrif eżistenti Fil-kuntest tal-valutazzjoni tal-impatt tal-Kummissjoni tar-riforma tal-PAK issemmiet il-ħtieġa biex jittejjeb it-tħaddim tal-katina alimentari u jinħolqu kundizzjonijiet xierqa għas-settur tal-agrikoltura biex isir aktar kompetittiv u innovattiv. B'mod partikolari, dan jimplika li tiġi inkoraġġuta l- kooperazzjoni bejn il-bdiewa filwaqt li tiġi żgurata l-kompetizzjoni fis-settur Ir-riforma tal-PAK tal-2013 timmodifika r-regoli antitrust tas-settur tal-agrikoltura, b'mod partikolari fir rigward taż-żejt taż-żebbuġa, l-annimali bovini, u s-setturi tal-ħxejjex tar-raba' Ir-regoli l-ġodda huma stabbiliti fir-Regolament 1308/2013 li jistabbilixxi organizzazzjoni komuni tas-swieq fi prodotti agrikoli ("ir-Regolament dwar l-OKS"). F'Ġunju 2014, il-Kummissjoni ħabbret li se tipprovdi linji gwida dwar kwistjonijiet legali potenzjali tal-kompetizzjoni fl-implimentazzjoni ta' din is-sistema l- ġdida. Barra minn hekk, il-Parlament talab li tiġi żgurata applikazzjoni konsistenti tar-riforma tal-PAK tal-2013 fl-Istati Membri kollha u l-Artikolu 206 tar-Regolament tal-OKS jirrikjedi li l-Kummissjoni tadotta l-linji gwida għal dan il-għan fejn xieraq. Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Antitrust__Il-Kummisssjoni_tikkonsulta_dwar_abbozz_tal-linji_gwida_dwar_il-bejg__kon_unt_ta_-_ejt_ta_-_ebbu_a__l-annimali_bovini_u_l-_xejjex_tar-raba_.pdf